**ПРОТОКОЛ № 35**

 Днес, 31.03.2017г. в гр. Пловдив, Международен Панаир – гр. Пловдив, пл. „Никола Мушанов“ № 1, зала 300 А се проведе заседание на Районна избирателна комисия (РИК) 17 – Пловдив област. Заседанието се откри в 17:30 часа от председателя на комисията – г-н Илиан Иванов. Присъстват 15 членове на РИК 17 Пловдив област, налице е изискуемия от ИК кворум за провеждане на заседанието.

Отсъстват: Айтен Салим и Антон Карагачлиев.

Председателят предложи заседанието да се проведе при следния дневен ред:

**Последен № 298-НС/27.03.2017г.**

|  |  |  |
| --- | --- | --- |
| **№** | **МАТЕРИАЛИ ЗА ЗАСЕДАНИЕТО:** | **ЧЛЕН НА РИК** |
| **т.1.** | Определяне на член на РИК 17 – Пловдив област за предаване на областната администрация Пловдив на останалите книжа и материали, с изключение на предназначените за Централната избирателна комисия.  | **ИИ****299-НС** |
| **Т. 2** | Жалба вх. № 37/30.03.2017г. от Иван Иванов Янков във връзка с неотстранени агитационни материали на територията на община Калояново.  | **ИИ****300-НС** |
| **т.3** | Разни | **ИИ** |

Проектът на дневен ред беше подложен на поименно гласуване и резултатите от него са, както следва:

|  |  |  |
| --- | --- | --- |
|  | **Членове на РИК** | **Гласуване** |
| 1. | Илиан Руменов Иванов | ЗА |
| 2. | Ваня Костадинова Костадинова | ЗА |
| 3. | Иванка Тодорова Милева | ЗА |
| 4. | Айтен Сали Салим | отсъства |
| 5. | Елена Владиславова Кинаева | ЗА |
| 6. | Елена Георгиева Караманова-Захариева | ЗА |
| 7. | Диана Илиева Дишлиева | ЗА |
| 8. | Йордан Янкулов Дамбулев | ЗА |
| 9. | Милена Иванова Калинова | ЗА |
| 10. | Добромир Запрянов Кузманов | ЗА |
| 11. | Иван Милков Кърчев | ЗА |
| 12. | Семиха Юсеин Яшар | ЗА |
| 13. | Стоян Николов Янаджиев | ЗА |
| 14. | Валя Иванова Кръстанова | ЗА |
| 15. | Ангел Николаев Господинов | ЗА |
| 16. | Антон Желязков Карагачлиев | отсъства |
| 17. | Людмила Иванова Андонова | ЗА |

 Дневният ред се прие от РИК 17 – Пловдив област с мнозинство от присъстващите с 15 гласа „ЗА”.

Предложението бе прието с мнозинство от присъстващите с 15 гласа „ЗА“.

**По т.1** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно**:Определяне на член на РИК 17 – Пловдив област за предаване на областната администрация Пловдив на останалите книжа и материали, с изключение на предназначените за Централната избирателна комисия.

**РЕШЕНИЕ
№ 299-НС
Пловдив Област, 31.03.2017г.**

**ОТНОСНО:** Определяне на член на РИК 17 – Пловдив област за предаване на областната администрация Пловдив на останалите книжа и материали, с изключение на предназначените за Централната избирателна комисия

При приключване на работата си РИК 17 Пловдив област следва да предаде за съхранение в областна администрация Пловдив създадената в РИК документация от произведените избори (решения, протоколи от заседания и други протоколи, втория индигиран екземпляр от протокола на СИК, входящи и изходящи регистри, кореспонденция, жалби, сигнали, заявления, други регистри, печати на РИК и др.). За предаването се съставя архивен опис, в който се описват броят и видът на предадените документи, и се съставя протокол. Протоколът се подписва от председателя, секретаря и член на РИК от различни партии и коалиции и от комисия от длъжностни лица, определени със заповед на областния управител.

С оглед на гореизложеното и на основание чл. 72, ал. 1, т. 1, т. 27 от ИК във връзка с т. 26 от Решение № 4387-НС/02.03.2017г. на ЦИК, Районна избирателна комисия

**РЕШИ**

1. **Определя и оправомощава** Ангел Николаев Господинов - член на РИК 17 Пловдив област, който заедно с председателя и секретаря да предадат на областна администрация Пловдив в срок до 7 април 2017г. създадената в РИК документация от произведените избори за народни представители на 26 март 2017г. (решения, протоколи от заседания и други протоколи, втория индигиран екземпляр от протокола на СИК, входящи и изходящи регистри, кореспонденция, жалби, сигнали, заявления, други регистри, печати на РИК и др.), с изключение на документите, предназначени за ЦИК.
2. За предаването да се състави архивен опис, в който се описват броят и видът на предадените документи и да се състави протокол.
3. Протоколът да се подпише от председателя, секретаря и определения в т. 1 от настоящото решение член на РИК 17.

Настоящото решение може да бъде оспорено пред Централната избирателна комисия в тридневен срок  от обявяването му.

**По т.2** от дневния ред докладва Илиан Иванов – председател на РИК 17 Пловдив област.

**Предложен бе проект за решение относно**: Жалба вх. № 37/30.03.2017г. от Иван Иванов Янков във връзка с неотстранени агитационни материали на територията на община Калояново.

**РЕШЕНИЕ
№ 300-НС
Пловдив Област, 31.03.2017г.**

**ОТНОСНО:** Жалба вх. № 37/30.03.2017г. от Иван Иванов Янков във връзка с неотстранени агитационни материали на територията на община Калояново.

В Районна избирателна комисия 17 – Пловдив област е постъпила жалба с вх. № 37/30.03.2017г., 12:20ч., от Иван Иванов Янков относно поставени в продължение на повече от месец агитационни материали /плакати/ на територията на община Калояново, с искане да бъдат взети мерки за тяхното премахване поради приключване на изборния процес.

Съгласно разпоредбата на чл.186, ал.3 от Изборния кодекс партиите, коалициите и инициативните комитети премахват поставените от тях агитационни материали в срок от 7 дни след изборния ден. В съответствие с това при произвеждане на настоящите избори за народни представители на 26.03.2017г. срокът за премахването на поставените по време на предизборната кампания плакати изтича на 02.04.2017г., т.е. към настоящия момент не е налице неизпълнение на законовата норма.

Наред с изложеното следва да се отбележи, че Районната избирателна комисия не разполага с правомощието да установи нарушение, извършено по чл.186, ал.3 от ИК, доколкото актове за установяване на такова съставят длъжностни лица, оправомощени от кмета на общината, а въз основа на тях наказателните постановления се издават от кмета на съответната община /чл.472, ал.2 и ал.3 от ИК/.

Предвид горното и на основание чл. 72, ал. 1, т. 1 и т. 20 от ИК, Районната избирателна комисия

**Р  Е  Ш  И:**

**Оставя без разглеждане** жалба вх.№ 37/30.03.2017г. от Иван Иванов Янков във връзка с неотстранени агитационни материали на територията на община Калояново.

Настоящото решение може да бъде оспорено пред Централната избирателна комисия в тридневен срок  от обявяването му.

Поради изчерпване на дневния ред заседанието бе закрито в 18:00 часа.

**ПРЕДСЕДАТЕЛ: ………………………..**
**ИЛИАН РУМЕНОВ ИВАНОВ**

**ЗАМ.-ПРЕДСЕДАТЕЛ:……………………**

**ВАНЯ КОСТАДИНОВА**

**ПРОТОКОЛЧИК-ПРЕБРОИТЕЛ: …………………..**

**Десислава Стоянкова**

**СПИСЪК ОТ ПОИМЕННО ГЛАСУВАНЕ НА РЕШЕНИЯ,**

**ВЗЕТИ С ПРОТОКОЛ № 35/ 31.03. 2017г.**

|  |  |  |  |
| --- | --- | --- | --- |
| ***РИК 17/№ Решение*** | ***299*** | ***300*** | ***ЗАБЕЛЕЖКА:*** |
| И. Иванов | ЗА | ЗА |  |
| В. Костадинова | ЗА | ЗА |  |
| Ив. Милева | ЗА | ЗА |  |
| А. Салим | отсъства | отсъства |  |
| Ел. Кинаева | ЗА | ЗА |  |
| Ел. Караманова | ЗА | ЗА |  |
| Д. Дишлиева | ЗА | ЗА |  |
| Йорд. Дамбулев | ЗА | ЗА |  |
| М. Калинова | ЗА | ЗА |  |
| Д. Кузманов | ЗА | ЗА |  |
| Ив. Кърчев | ЗА | ЗА |  |
| С. Яшар | ЗА | ЗА |  |
| Ст. Янаджиев | ЗА | ЗА |  |
| В. Кръстанова | ЗА | ЗА |  |
| Анг. Господинов | ЗА | ЗА |  |
| Ант. Карагачлиев | отсъства | отсъства |  |
| Л. Андонова | ЗА | ЗА |  |
| **ОБЩО „ЗА“** | **15** | **15** |  |
| **ОБЩО „ПРОТИВ“** | **0** | **0** |  |
| **ОБЩО ГЛАСУВАЛИ** | **15** | **15** |  |

Настоящият списък с поименно гласуване на решенията на РИК 17 Пловдив област е неразделна част от Протокола.

*Легенда: „ЗА“, „ПРОТИВ“ (ПР);в графа „Забележки“ се отбелязват присъствието на членовете по време на гласуване, гласувания с особено мнение и т.н.*

**ПРОТОКОЛЧИК:**

**Десислава Стоянкова**

Настоящият списък с поименно гласуване на решенията на РИК 17 Пловдив област е неразделна част от Протокола.